Yggdrasil

可作，係北歐神話入面一樖神聖嘅巨型樹，可以話係咁多個世界樹傳說當中最出名嗰個。根據中世紀嗰陣嘅北歐人嘅信仰，神樹 Yggdrasil 唔單只巨型咁簡單，仲有各種嘅神力，例如：
佢係「咁多樹當中最神聖嗰樖」；
佢係眾神每日都會去聚會嘅地方；
佢啲樹枝同根連接住 Niflheim等多個人界以外嘅世界；
多位重要嘅天神同絕大部份嘅人類喺諸神黃昏之後會死嗮，不過 Yggdrasil 唔會喺呢場災却當中死亡，而且佢仲會做新世界嘅生命力嘅來源，為災却過後嘅世界帶嚟新嘅生命；
有啲故仔仲將 Yggdrasil 描繪成一個有心靈嘅存在體；
廿世紀起嘅奇幻作品一路都深受歐洲嘅古代神話同民間傳說影響，而北歐神話亦有為奇幻作家提供創作嘅靈感。有多部著名奇幻作品都有講世界樹嘅傳說同埋相關嘅橋段，例子可以睇吓 2022 年動作 RPG 名作《艾爾登法環》或者輕小說《OVERLORD》呀噉。

文獻描述

有好多用古羅斯文寫同讀嘅文獻，包括好出名嘅《Poetic Edda》同《Prose Edda》，都有提到 Yggdrasil。

《Poetic Edda》係一系列作者身份不明嘅詩歌，源自冰島，記載咗好多中世紀北歐嗰頭啲人嘅信仰。

《女巫嘅預言》係《Poetic Edda》當中最出名嘅詩，講到一位 vǫlva同眾神之父奧丁講嘢，期間佢講到世界誕生嘅過程、將來會發生嘅世界末日同埋世界終結咗之後嘅重生過程。佢哋段對話當中有多次提到神樹 Yggdrasil ：
《女巫嘅預言》詩節 19 粵譯：
「我知有樖梣樹，佢個名叫 Yggdrasil；
靠住白色嘅水，樖大樹得以濕潤。」
首詩歌跟住仲提到，滋潤神樹 Yggdrasil 嘅水係嚟自烏德之泉嘅，亦提到好幾位北歐神話天神同神秘巨獸住喺 Yggdrasil 底下嘅湖或者 Yggdrasil 第啲地方。除此之外，首詩仲有講到 Yggdrasil 喺諸神黃昏裏面扮演嘅角色：首詩打後講到 vǫlva 預言嘅大災却，預言話火同洪水會淹沒全世界，眾神要同佢哋嘅死對頭打一場大仗，而好多位重要嘅天神－包括奧丁在內－都會喺呢場仗當中死亡；呢場災却就係所謂嘅諸神黃昏，會對世界造成近乎毀滅性嘅破壞，絕大多數生靈都會死嗮，就連有成幾個世界咁大嘅 Yggdrasil 都會「震盪」，但生命唔會完全終結－災却過後，神樹 Yggdrasil 會繼續生存落去，而且佢仲會帶引新生命嘅發展。

《Hávamál》畀古代北歐人認為係奧丁講嘅嘢，承載住奧丁嘅智慧。首詩有講到奧丁為咗贏取有神力嘅盧恩而將自己吊咗喺 Yggdrasil 上面，仲用自己支矛插傷自己：
《Hávamál》詩節 139 大致粵譯：
「我記得我係被吊咗 | 喺嗰樖大風嘅樹上，
喺嗰度吊咗成足足九晚；
支矛拮傷我， | 而我被奉獻
畀奧丁，我自己畀我自己，
喺嗰樖樹上面 | 嗰樖可能永遠冇人知佢啲根伸到去邊嘅樹。」
－一般認為呢度講緊嗰樖樹係 Yggdrasil 。

而《Grímnismál》一詩，就有講到奧丁講解宇宙嘅結構係點，反映咗北歐神話入面嘅宇宙觀。有人指，呢首詩歌某啲部份講嘅嘢，彷彿好似 Yggdrasil 係一嚿有意識嘅物體噉，例如
《Grímnismál》詩節 35 大致粵譯：
「梣樹 Yggdrasil | 飽受莫大邪惡侵害。
遠遠大過人類所知。」
－有唔少後世嘅人對此作出詮釋，認為神樹 Yggdrasil 係一個有心靈嘅存在體，識得思考同埋感受情緒。

比較神話

Yggdrasil 被指係一樖相當典型嘅世界樹：世界樹係世界多地嘅神話入面都有嘅一個概念；最基本上，世界樹係指一樖「極之巨大、支撐宇宙」嘅樹；唔同族群嘅神話對世界樹嘅描述，都有些少出入，不過一般嚟講，世界樹會有呢啲特徵－
大到撐得住個天；
連接住天堂、人界同陰間等多個唔同嘅「世界」；
好多時仲具有某啲同生命相關嘅神力，例如係「會滋養一切嘅生靈」呀噉。
－神樹 Yggdrasil 有齊嗮呢啲特徵。而對於 Yggdrasil 嘅傳說係點嚟，有民俗學研究者就噉樣講 ：

媒體描述

廿世紀起嘅奇幻作家一路都有由北歐神話等嘅歐洲古代神話度搵創作嘅靈感。
《艾爾登法環》：《艾爾登法環》被指係深受北歐神話影響，亦有用到世界樹呢條橋；隻遊戲想像中嗰笪虛構大陸，以一樖叫 Erdtree 嘅聖樹做中心；Erdtree 極之龐大，好似成幾座山咁高，佢係一眾 demigod 聚會嘅地方，而且仲會發出閃呤呤嘅金色光芒，為大地帶嚟生命，而所有嘅生命死咗之後靈魂都會返去 Erdtree 嗰度；信奉黃金律法嘅人會敬拜 Erdtree，將 Erdtree 當做 Greater Will嘅力量嘅代表；遊戲故仔嘅主角要打低眾多嘅對手，目的就係要進入 Erdtree 成為笪大陸嘅新王者。
《OVERLORD》：《OVERLORD》有講到主角玩緊隻虛構嘅奇幻 MMORPG，隻遊戲個名叫《YGGDRASIL》－個名正正就係取自北歐神話嘅神樹 Yggdrasil 。
《魔法風雲會》：呢隻遊戲有講到虛構世界 Kaldheim，個虛構世界係建基於北歐神話嘅。
《天空之城》：套戲有講到一座空中城市，係以一樖巨型嘅樹做中心嘅。
《魔獸世界》
... 呀噉。

奧丁
連蟲
Niflheim

歐詞

攷

拎

World Tree ，TV Tropes 講世界樹相關橋段嗰頁，仲有列出用咗呢條橋嘅影視作品。
Yggdrasil ，不列顛百科全書講 Yggdrasil 嘅傳說。

北歐神話
樹